CELEX: 62017TA0343
Language: el
Date: 2022-03-30 00:00:00
Title: Υπόθεση T-343/17: Απόφαση του Γενικού Δικαστηρίου της 30ής Μαρτίου 2022 — Cathay Pacific Airways κατά Επιτροπής [Ανταγωνισμός – Συμπράξεις – Αγορά αεροπορικών μεταφορών φορτίου – Απόφαση με την οποία διαπιστώνεται παράβαση του άρθρου 101 ΣΛΕΕ, του άρθρου 53 της Συμφωνίας για τον ΕΟΧ και του άρθρου 8 της Συμφωνίας μεταξύ της Κοινότητας και της Ελβετίας περί αεροπορικών μεταφορών – Συντονισμός στοιχείων τιμολόγησης των υπηρεσιών αεροπορικών μεταφορών φορτίου (επίναυλος καυσίμων, πρόσθετα τέλη ασφαλείας, καταβολή συναφούς προμήθειας) – Ανταλλαγή πληροφοριών – Εδαφική αρμοδιότητα της Επιτροπής – Δικαιώματα άμυνας – Παραγραφή – Εξαναγκασμός από το κράτος – Ενιαία και διαρκής παράβαση – Ποσό του προστίμου – Αξία των πωλήσεων – Σοβαρότητα της παράβασης – Ελαφρυντικές περιστάσεις – Ενθάρρυνση της αντίθετης προς τον ανταγωνισμό συμπεριφοράς από τις δημόσιες αρχές – Ιδιαιτέρως περιορισμένη συμμετοχή – Αναλογικότητα – Πλήρης δικαιοδοσία]

23.5.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 207/31
            
         
      Απόφαση του Γενικού Δικαστηρίου της 30ής Μαρτίου 2022 — Cathay Pacific Airways κατά Επιτροπής
      (Υπόθεση T-343/17) (1)
      
      (Ανταγωνισμός - Συμπράξεις - Αγορά αεροπορικών μεταφορών φορτίου - Απόφαση με την οποία διαπιστώνεται παράβαση του άρθρου 101 ΣΛΕΕ, του άρθρου 53 της Συμφωνίας για τον ΕΟΧ και του άρθρου 8 της Συμφωνίας μεταξύ της Κοινότητας και της Ελβετίας περί αεροπορικών μεταφορών - Συντονισμός στοιχείων τιμολόγησης των υπηρεσιών αεροπορικών μεταφορών φορτίου (επίναυλος καυσίμων, πρόσθετα τέλη ασφαλείας, καταβολή συναφούς προμήθειας) - Ανταλλαγή πληροφοριών - Εδαφική αρμοδιότητα της Επιτροπής - Δικαιώματα άμυνας - Παραγραφή - Εξαναγκασμός από το κράτος - Ενιαία και διαρκής παράβαση - Ποσό του προστίμου - Αξία των πωλήσεων - Σοβαρότητα της παράβασης - Ελαφρυντικές περιστάσεις - Ενθάρρυνση της αντίθετης προς τον ανταγωνισμό συμπεριφοράς από τις δημόσιες αρχές - Ιδιαιτέρως περιορισμένη συμμετοχή - Αναλογικότητα - Πλήρης δικαιοδοσία)
      (2022/C 207/40)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: Cathay Pacific Airways Ltd (Χονγκ Κονγκ, Κίνα) (εκπρόσωποι: R. Kreisberger, QC, N. Grubeck, barrister, M. Rees, solicitor, και E. Estellon, δικηγόρος)
      
         Καθής: Ευρωπαϊκή Επιτροπή (εκπρόσωποι: A. Dawes και C. Urraca Caviedes, επικουρούμενοι από τον J. Holmes, QC)
      
         Αντικείμενο
      
      Προσφυγή βάσει του άρθρου 263 ΣΛΕΕ με αίτημα την ακύρωση της απόφασης C(2017) 1742 final της Επιτροπής, της 17ης Μαρτίου 2017, σχετικά με διαδικασία εφαρμογής του άρθρου 101 ΣΛΕΕ, του άρθρου 53 της Συμφωνίας ΕΟΧ και του άρθρου 8 της συμφωνίας αεροπορικών μεταφορών μεταξύ της Ευρωπαϊκής Κοινότητας και της Ελβετικής Συνομοσπονδίας (Υπόθεση AT 39258 — Αερομεταφορές εμπορευμάτων), κατά το μέρος που αφορά την προσφεύγουσα και, επικουρικώς, τη μείωση του προστίμου που της επιβλήθηκε.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Ακυρώνει το άρθρο 1, παράγραφοι 1, στοιχείο ζ' και 4, στοιχείο ζ', της αποφάσεως C(2017) 1742 final της Επιτροπής, της 17ης Μαρτίου 2017, σχετικά με διαδικασία εφαρμογής του άρθρου 101 ΣΛΕΕ, του άρθρου 53 της Συμφωνίας ΕΟΧ και του άρθρου 8 της συμφωνίας αεροπορικών μεταφορών μεταξύ της Ευρωπαϊκής Κοινότητας και της Ελβετικής Συνομοσπονδίας (Υπόθεση AT 39258 — Αερομεταφορές εμπορευμάτων).
               
            
                  2)
               
               
                  Το ποσό του προστίμου που επιβάλλεται στην Cathay Pacific Airways Ltd με το άρθρο 3, στοιχείο ζ', της ως άνω απόφασης ορίζεται σε 47 040 000 ευρώ.
               
            
                  3)
               
               
                  Απορρίπτει την προσφυγή κατά τα λοιπά.
               
            
                  4)
               
               
                  Η Cathay Pacific Airways φέρει το ένα τρίτο των δικαστικών εξόδων της.
               
            
                  5)
               
               
                  Η Ευρωπαϊκή Επιτροπή φέρει τα δικαστικά έξοδά της και τα δύο τρίτα των δικαστικών εξόδων της Cathay Pacific Airways.
               
            
         (1)  EE C 239 της 24.7.2017.